CELEX: C2006/010/55
Language: lv
Date: 2006-01-14 00:00:00
Title: Lieta T-398/05: Prasība, kas celta  2005. gada 7. novembrī  —  Tesoka /Eiropas Dzīves un darba apstākļu uzlabošanas fonds

14.1.2006   
            
            
               LV
            
            
               Eiropas Savienības Oficiālais Vēstnesis
            
            
               C 10/28
            
         Prasība, kas celta 2005. gada 7. novembrī — Tesoka/Eiropas Dzīves un darba apstākļu uzlabošanas fonds
   (Lieta T-398/05)
   (2006/C 10/55)
   Tiesvedības valoda — franču
   Lietas dalībnieki
   
      Prasītāja: Sabrina Tesoka (Overijse, Beļģija) (pārstāvis — J.-L. Fagnart, advokāts)
   
      Atbildētājs: Eiropas Dzīves un darba apstākļu uzlabošanas fonds
   Prasītājas prasījumi:
   
               —
            
            
               atcelt 2005. gada 14. oktobra lēmumu par noraidīšanu;
            
         
               —
            
            
               atzīt, ka prasītāja var iegūt visus pabalstus un priekšrocības, uz kurām viņa var pretendēt pēc aiziešanas no darba 2005. gada 2. augustā saskaņā ar Regulas Nr. 1860/76 17. panta 2. punkta otro daļu, kas ir grozīta ar 2005. gada 24. jūnija Regulas (EK) Nr. 1111/2005 1. panta 8. punktu;
            
         
               —
            
            
               piespriest atbildētājai samaksāt prasītājai noteiktos zaudējumus EUR 35 000 apmērā un nokavējuma procentus 7 % apmērā, sākot no 2005. gada 2. augusta;
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Prasītāja, kas ir atbildētājas personāla locekle kopš 2001. gada, ir aizgājusi no darba 2005. gada 2. augustā, lai saņemtu Regulā Nr. 1111/2005 noteiktās finansiālās priekšrocības personāla locekļiem, kas aiziet no darba līdz 2005. gada 4. augustam. Savā prasībā prasītāja apgalvo, ka atbildētāja noraidīja tās lūgumu izmaksāt pabalstu, uz kuru viņai ir tiesības, un izsniegt dokumentus, kas viņai ir nepieciešami, lai savas dzīves vietas valstī saņemtu sociālās nodrošināšanas pakalpojumus, un lūdz atcelt lēmumu, kas attiecas uz šo noraidījumu, kā arī atlīdzināt zaudējumus, kas viņai, iespējams, ir nodarīti.
   Savu prasību viņa pamato ar Regulas Nr. 1860/76 17. panta 2. punkta otrās daļas, kas ir grozīts ar Regulas (EK) Nr. 1111/2005 1. panta 8. punktu, Eiropas Kopienu pārējo darbinieku nodarbināšanas kārtības 28.a panta un Komisijas 1988. gada 13. janvāra Regulas Nr. 91/88 normu pārkāpumu, kā arī ar tiesiskās paļāvības principa pārkāpumu.